शोणित समझ गया कि पिता उसे हतोत्साहित करने के लिए नकारात्मकता थोप रहे हैं, वरना उन्हें क्या मालूम नहीं कि टीम इंडिया में जो चयनित नहीं होते, उनके लिए स्टेट, जोनल और आईपीएल में खेलने के अलावा और भी कई तरह के काम होते हैं। कोई अम्पायर, कोई कमेंट्रेटर, कोई सेलेक्टर, कोई कोच बन जाता है। ये काम राष्ट्रीय स्तर से लेकर मोहल्ले स्तर तक निष्पादित होते हैं। उसने बिना कोई जिरह किए अपनी पसंद का एक दूसरा विकल्प सामने रख दिया, ''फिर तो मैं एक गिटारिस्ट के तौर पर अपना कैरियर बनाना चाहता हूं। आप जानते हैं कि गिटार बजाना मेरा शौक रहा है और मैं ठीक-ठाक बजा भी लेता हूं।ÓÓ